स्टेट बैंक का एटीएम दस दिन से खाली, उपभाेक्ता परेशान
उपखंडमुख्यालय पर पिछले दस दिन से एटीएम खाली पड़ा है। ऐसे में आस पास के उपभोक्ताओं को पैसे नहीं मिलने से परेशान होना पड़ रहा है। उन्होंने बताया कि यहां पर पिछले दस दिन से एटीएम मशीन खाली है, लेकिन अधिकारियों की ओर से भी रुपए नहीं भरवाए जा रहे हैं। उपखंड मुख्यालय पर मात्र एक एटीएम होने के कारण सभी उपभोक्ता यहां पर आते हैं, लेकिन यहां रुपए नहीं होने से निराश लौटना पड़ रहा है।
बैंकमें खड़े रहने के लिए भी जगह नहीं : नोटबंदीके बाद लोगों को एटीएम से पैसे मिल रहे हैं, लेकिन यहां पर दस दिन से एटीएम में रुपए के इंतजार में रोज एटीएम आते हैं। एसबीबीजे एक ही बैंक होने के कारण उपभोक्ताओं की लाइन लगी रहती है। ऐसे में ग्रामीणों को नोटबंदी के बाद अब तक राहत नहीं मिल रही है।
कैशियरएक उपभोक्ता सैकड़ों
जसवंतपुराके आस-पास में करीब ३० किमी तक किसी भी बैंक की शाखा नहीं है। ऐसे में आस पास के दर्जनों गांवों के ग्रामीण यहां आते हैं। वहीं बैंक में एक ही कैशियर होने के कारण घंटों तक लंबी लाइन लगी रहती है। ग्रामीणों ने दो काउंटर खोलने की मांग कर रखी है, लेकिन एक ही काउंटर से कार्य चलाया जा रहा है।
दोसाल से खराब प्रिंट मशीन : एसबीबीजेबैंक में पिछले दो साल से प्रिंट मशीन खराब है, लेकिन शाखा प्रबंधक की ओर से इसे ठीक नहीं करवाया जा रहा है। जिसके कारण उपभोक्ताओं को उनके खातों में हुए लेन-देन की जानकारी नहीं मिल पाती है।
hin_Deva hin_Deva hin_Deva bho_Deva hin_Deva hin_Deva